VIRKSOMHETSSTYRING (CORPORATE GOVERNANCE)

	Fagansvarlig:

Foreleser:

Studiepoeng:

Semester:

Kurskode:
	Anders Berg Olsen

Anders Berg Olsen

7,5 – valgfag 3. studieår

Vår 2009

BØA3055 A


Mål
Studenter som tar dette kurset skal oppnå forståelse for eierskap, formell organisering, styring og kontroll med store selskaper, med utgangspunkt i agentteori, interessentteori, lovgivning og frivillig regulering. Studentene skal videre opparbeide forståelse for hvordan virksomhetsstyringen operasjonaliseres i styringsprinsipper og risikostyringsopplegg i virksomheten, og hvordan toppledelsen, og spesielt styret, kan etablere, gjennomføre og følge opp styringsopplegget. Dette omfatter innsikt i styrets rolle i forhold til eierne og andre interessenter, og styrets arbeidsform og prioriteringer. Det legges særlig vekt på hvordan toppledelsen bør forholde seg til risikoen for at foretaket kan bli involvert i eller utsatt for økonomisk kriminalitet. Kurset er særlig egnet for studenter som ser for seg en fremtidig rolle innenfor regulering, tilsyn, kontroll med eller styring av store foretak i offentlig eller privat sektor.

Forkunnskaper

Det kreves ikke bestemte forkunnskaper, men undervisningen er basert på at studentene har grunnleggende kjennskap til fagområdene organisasjon, rettslære (selskapsrett), finansregnskap og økonomistyring.

Undervisningsform

Forelesninger hvor også case / gruppediskusjoner inngår.

Vurdering
Individuell skriftlig eksamen på 4 timer. Bokstavkarakter.
Hjelpemidler: Norsk lovsamling, forskrifter, og kalkulator.

Emneoversikt

Corporate governance, risikostyring og intern kontroll - oversikt

Teorigrunnlag: Agentteori og interessentteori

Aktører, roller og ansvar i virksomhetsstyringen, med hovedvekt på styret

Prinsipper, regulering og standarder for eierstyring og selskapsledelse

Helhetlig risikostyring (COSO ERM rammeverket)

Forebygging og avdekking av økonomisk kriminalitet

Virksomhetsstyringens kvalitet og konsekvenser for selskapsvurderinger og avkastningskrav

Pensumlitteratur

(Det tas forbehold om endringer. Endelig pensumliste utdeles ved semesterstart.)

Solomon J. (2007) Corporate Governance and Accountability, (unntatt kap. 8.).
       Chichester, Wiley.

Helhetlig risikostyring - et integrert rammeverk  - (Sammendrag – Rammeverk)

      COSO (Committee of Sponsoring Organizations of the Treadway Commission) / NIRF  
      (Norges Interne Revisorers Forening) COSO ERM). (Kan kjøpes via www.nirf.org) 

Norsk anbefaling :  eierstyring og selskapsledelse. Oslo, Norsk Utvalg for Eierstyring og Selskapsledelse (NUES) (Siste utgave kan lastes ned fra www.nues.no)

Olsen A. B.(2007) Økonomisk kriminalitet :  avdekking, gransking og forebygging.   
              Oslo, Universitetsforlaget. (utvalgte kapitler)

Kjølaas C. og Olsen A.B. (2007) Styrearbeid og styreansvar – en oversikt, til bruk i undervisning. TØH-notat 2007:2. (Tilgjengelig via itslearning).

           Kronikk i The New York Times Magazine, 13.09.1970 

